ངས་ཁོང་གི་སྐུ་པར་མཇལ་བ་མང་ཤོས་ནི།ཁོང་ཉིད་བོད་ཀྱི་ཆོས་རྒྱུད་ཁག་གི་བླ་ཆེན་མཉམ་འཛོམས་ཀྱི་གྲས་སུ་བཞུགས་པ་རྣམས་ཡིན་ལ།ངའི་མིག་དང་ཡིད་ལ་ཆེས་ལྟ་ན་སྡུག་པའི་སྐུ་པར་ཡང་རང་རེའི་ཆོས་རྒྱུད་ཁག་གི་བླ་ཆེན་མཉམ་འཛོམས་ཀྱི་སྐུ་པར་དེ་ཡིན།རང་རེའི་མི་རིགས་ནི་ཆོས་དད་རབ་ཏུ་ཟབ་པའི་མི་རིགས་ཤིག་ཡིན་ཕྱིར།ཆོས་ལུགས་གྲུབ་མཐའི་བར་མཐུན་ལམ་འབྱུང་རྒྱུ་ནི་འཕྲལ་ཡུན་གྱི་ཕན་བདེའི་གཞི་རྩ་གཙོ་བོ་ཡིན་པ་ལྟ་ཅི་སྨོས་རེད།དེའི་ཕྱིར་ཆོས་ལུགས་གྲུབ་མཐའ་སོ་སོའི་བླ་ཆེན་རྣམས་ཐུགས་མཐུན་ངང་མཉམ་བཞུགས་མཛད་པའི་སྣང་བརྙན་དག་མཇལ་ན།དེ་ལས་ཡིད་སྤྲོ་བ་ཞིག་དངོས་གནས་མི་འདུགདེ་ནི་ང་ཚོའི་སྤོབས་པའི་འབྱུང་གནས་ཡིན།དེ་ནི་ང་ཚོའི་རེ་བའི་རྩ་བ་ཡིན།